Berlingske Tidende, 1781-03-30
London, den 13de Martii. Vores Kongel. Søemagt, som er i Vestindien under Admiral Rodneys, og Landmagten sammesteds under Generalmajor Vaughans Commando, have taget St. Eustache, St. Martin og Saba i Besiddelse. Efterretninger om disse lykkelige Begivenheder har bemeldte Generalmajors AdjutanCapitaine MAllister overbragt os den 13de huj., og Hoffet har samme Dag i en overordentlig Hoftidende ladet bekiendtgiøre følgende Stykker om samme. - 1) Et Udtog af en Skrivelse fra Generalmajor Vaughan til Lord Germain, fra Fort St. Georg paa St. Eustache, under 7de Febr., af følgende Jndhold: Mylord, jeg har den Ære at melde Deres Herlighed, at Brigantinen Childers ankom den 17de i forrige Maaned til Barbados med Depecher fra Deres Herlighed, hvilke tilkiendegave mig Hs. Majestæts Befalinger. J Følge denne Ordre gik jeg strax om Bord paa Sandwich, og saa hastig som mueligt begav mig paa en Expedition til St. Enstach. Den 3die huj. Kl. 3 kastede vi Anker for Staden, og jeg opfordrede i Forening med Admiral Rodney Gouverneuren til at opgive Øen med alt hvad som dependerede af samme. Jeg har den Ære at sende Deres Herlighed Opfordringen tillige med Gouverneurens Svar. Den følgende Dag sendte jeg et tilstrækkeligt Detachement til Øerne St. Martin og Saba, hvilke ligeledes have underkastet sig Hs. Majests. Vaaben. - Effecterne som vi forefandt paa dette Sted, ere meget anseelige. Hele Øen ere en Kiæde af lutter Vare=Magaaziner, som indeholde Fransk, Amerikansk og Hollandsk Gods Det er mig ey mueligt nøiagtigen at kunde melde noget om samme. Jeg har heri indsluttet en Liste over det forefundne Artillerie. - Capit. MAllister, min Adjutant, skal have den Ære at overlevere Deres Herlighed dette, og han kan meddele Dem omstændeligere Efterretninger; han er en velfortient Officeer. Jeg har den Ære o. s. v. J. Vanghan2) Et Udtog af en Privatskrivelse fra bemeldte General til samme Minister, datert samme Fort og Dag, af det Jndhold: Deres Herlighed maae tillade mig at ønske Dem til Lykke med St. Enstaches Overgivelse, samt de Steders, som hænge af samme. Dette Stød med sine Følger maae være Fienden saa meget meere føleligt, som denne Øe hidtil har bestandig været en Kilde til den væsentligste Hielp for dem, og jeg har her faaet den tilforladelige Efterretning, at der ey kunde til støde Amerikanerne noget haardere. - Denne Øe, Mylord, indeholder en Samling af en anseelig Eiendom, der tilhører Franzoserne, Hollænderne og Amerikanerne. - Jeg har videre den Fornøyelse at melde Deres Herlighed, at de erobrede Skibes Værdie er næsten uskatterlig. Vores gode Lykke ved denne Leylighed formeres endnu derved, at vi have indhentet en Convoy, som tilfældigviis seylede før vores Ankomst til Enropa, og bestod af 20 til 30 store Skibe, som vare ladte med Sukker, og under Bedækning af 1 Hollandsk Linieskib. Admiralen, som commanderede samme, vilde ey høre nogen Forrestillinger, og blev dræbt i Træfningen med Krigskibet Monark. Antallet paa de erobrede Skibe beløbe sig til over 200 det benævnte Linieskib og 1 Fregatte paa 38 Kanoner ey iberegnede. Den Bestyrtelse, som her nu hærsker, er overmaade stor. Dette Stød var saa uventelig, at man neppe vilde troe Oberstlieutenant Cockburne, som jeg sendte hen med Opfordringen. Det som er falden i vore Hænder, er i det mindste 3 Millioner Pd. Sterl. Værdie, og det er mig usigeligen kiært, at dette Forliis vil meest treffe Staden Amsterdam. - Fortet, der hidtil hedte Orange, har jeg kaldet Fort St. George. Jeg har forsynet samme med en Garnison, og sørget for Øen St. Martins Sikkerhed. - Hidtil have vi endnu ladet det Hollandske Flag vaje, hvilket har været os saa meget meere fordeelagtigt, som 17 Skibe ere løbne herind, siden vi kom i Besiddelse af Havnen. 3) Opfordringen til Gouverneuren paa St. Enstache og Svaret paa samme. - Opfordringen lyder saaledes: Vi de øverste Commanderende ved Hs. Storbrittanniske Majestæts Armee i Vestindien opfordre hermed i høystbemeldte Konges Navn Øen Enstache med alt hvad som dependerer af samme, samt alt hvad der er paa den og hører dertil, ufortøvet at overgive sig. - Vi give Dem en Time til at betænke sig i, fra den Tiid at regne, da dette Budskal er overleveret. Hvis De giøre Modstand, saa maae De tilskrive sig selv Følgerne. Sandwich, den 3die Februarii 1781. - George Bringes Rodney. John Vanghan. - Svaret var følgende: Da Gouverneuren de Graaf ikke er i Stand til paa nogen Maade at forsvare sig imod den Brittiske Magt, som har angrebet Øen St. Eustache, saa overgiver han samme med alt hvad som hører dertil til Sir Georg Brid, ges Rodney og General Vaughan. Da disse tvende høyst Commanderendes Ære og Menneskekierlighed er Gouverneuren fuldkommen vel bekiendt, saa anbefaler han Staden til ligemed dens Jndvaanere til deres Naade og Medlidenhed. - Undertegnet: Johannes de Graaf. Oliv. Oyen. Jacobus Seys. Hon Pandt. - Herpaa følger en Fortegnelse over det paa St. Enstache og Saba forefundne Artillerie og Munition. Samme beløb sig til 98 Kanoner af alle Slags Caliber, 4959 Kanonkugler, 4689 Pd. Krudt og andre ringere Krigsfornødenheder. - 4) En Skrivelse fra Oberst Lieutenant Edhouse af det 13de Regiment til Generalmajor Vanghan fra St. Martin, den 6te Februarii, ved hvilken han beretter, at denne Øehar, efterat man havde opfordret den, den 5te Febr. overgivet sig paa Discretion. Gouverneurens Svar fra St. Martin er ligelydende med det fra St. Enstache. - 5) Et Udtog af en Skrivelse fra Admiral Rodney til Hr. Stephens, om Bord paa Skibet Sandwich ved St. Enstache, den 4de Febr., af følgende Jndhold: Efterat jeg den 17de Januarii havde faaet Deres Herligheds Befalinger og den Kongel. Erklæring imod Holland, saa forsømte jeg tilligemed General Vaughan ikke et eneste Øyeblik, for at udføre Hs. Majests. befalinger. Vi indskibede derfor strax i al Stilhed de til dette Foretagende bestemte Tropper, og afseilede den 30te Jan. fra St. Lucia. - For at forhindre, at Franzoserne ikke skulde opdage vores Forehavende, lod vor res heele Flode sig see for Port Royal og St. Pierre paa Martinique, hvilken Øe vi satte i den største Bekymring. Efterat jeg havde ladet Rear=Admiral Drake blive tilbage med 6 Linieskibe og 2 Fregatter, for at passe paa de 4 Linieskibe og 2 Fregatters Bevægelser, som laae i Bayen ved Port Royal, saa fortsatte vi om Aftenen sildig vores Cours til St. Enstache. - Jeg sendte Rear=Admiralen, Sir Sammel Hood, foran med sin Escadre, for at indslutte Bayen ved St. Eustache, paa det intet Hollandsk Krigs= eller Koffardieskib, som laae til Ankers i Havnen, skulde undgaae. Han fuldførte dette paa den fuldkomneste Maade. - Den 5te kom Generalen og jeg med Resten af Floden og Tropperne i Bayen. Krigskibene lagde sig imod Batterierne og Tropperne stode færdig til at udskibes. Generalen og jeg agtede det nødvendigt for at forekomme Blods Udgydelse, at sende den Hollandske Gouverneur en Opfordring, hvilken han ogsaa strax underkastede sig. - Man kan ey forestille sig Gouverneurens og Jndvaanernes Forskrækkelse paa St. Enstache, Mars et Hollandsk Krigsskib paa 38 Kanoner og 300 Mand, som Græv Byland commanderer, og tilhører Departementet i Amsterdam, var ankommen til St. Eustache, og havde bortdrevet alle Bekymringer for Fiendtligheder. - Flere end 150 Skibe og Fahrtøyer af alle Slags (nogle deriblant rigt ladte) ere erobrede i Bayen, den Hollandske Fregatte Mars iberegnet, hvilke jeg har sat i Commission og bemandet, saa at den og faa Dage skal krydse som et Brittisk Skib imod Fienden. - Desforuden have vi taget 5 Krigskibe eller Fahrtøyer fra 14 til 26 Kanoner, som alle ere i beste Stand og færdige til at bruges. - En Hollandsk Convoy paa 30 rigeligen beladte Koffardieskibe under Bedækning af et Skib paa 60 Kanoner var afseylt fra St. Enstache 36 Timer førend min Ankomst. Jeg har sendt Capit. Reynold efter samme med Skibene Monark, Panther og Sybille, for at forfølge dem til Høyden af Bermudas saafremt han ey før kunde indhendte dem. - Alle Magaziner og Forraadshuse ere fulde, ja endog Strandbreden er skiult med Sukker og Tobak. - Med Øerne St. Martin og Saba have vi ingen Betingelser indgaaet. - 6) En Kogie af en Skrivelse fra Admiral Rodney til Hr. Stephens, under 6te Febr., hvori han melder, at forbemeldte Capit. Reynold har indhentet og opbragt den Hollandske Convoy; men at den Hollandske Admiral i Træfning har mistet Livet: med denne Skrivelse følger en Beretning fra Capit. Reynold selv. (Den dræbte Hollandske Admiral kaldes ellers i nogle andre Engelske Tidender Curl). - 7) Endnu et Udtog af en Skrivelse fra bemeldte Admiral til Hr. Stephens, fra St. Enstache Bayen, den 6te Febr. af følgende Jndhold: Siden St. Enstaches Erobring ere 3 store Hollandske Skibe fra Amsterdam erobrede og bragte til St. Christoph. Da de ere ladte med alle Slags Krigs=Materialier, saa vil jeg strax sende dem til Englisk Harbour paa Antigna, til den Kongel. Flodes Nytte. - Øens Besiddelse forekommer mig hver Dag at være meere og meere nyttig for Kongen og skadelig for Hans Fiender. En Convoy fra Guadeloupe, som her skulde afhente Krigsfornødenheder, er falden i vore Hænder, og ligger ganske sikker i Bayen.